ddrg/super_eurlex huggingface dataset:
A Tanács 1811/88/EGK rendelete

(1988. június 23.)

az egységes árutovábbítási eljárásról szóló, 1987. május 20-i egyezmény I., II. és III. függelékének módosításáról szóló 1988. április 22-i, 1/88 EGK–EFTA egységes árutovábbítási vegyes bizottsági határozat alkalmazásáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel az Európai Közösség, valamint az Osztrák Köztársaság, a Finn Köztársaság, az Izlandi Köztársaság, a Norvég Királyság, a Svéd Királyság és a Svájci Államszövetség közötti, az egységes árutovábbítási eljárásról szóló egyezmény [1] 15. cikkének (3) bekezdése felhatalmazza az említett egyezmény által létrehozott vegyes bizottságot, hogy határozattal elfogadja az egyezmény függelékeinek módosításait;

mivel a vegyes bizottság úgy határozott, hogy az egyezmény I., II. és III. függelékének egyes rendelkezéseit módosítja és kiigazítja;

mivel a módosítások és kiigazítások a vegyes bizottság 1/88 határozatának tárgyát képezik; mivel intézkedéseket kell hozni a határozat végrehajtására,

ELFOGADTA EZT A RENDELETET:

1. cikk

Az EGK–EFTA Egységes Árutovábbítási Vegyes Bizottságnak az egységes árutovábbítási eljárásról szóló egyezmény I., II. és III. függelékének módosításáról szóló 1/88 határozatát a Közösségben alkalmazni kell.

Az említett határozat szövegét csatolták e rendelethez.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1988. június 23-án.

a Tanács részéről

az elnök

W. von Geldern

[1] HL L 226., 1987.8.13., 1. o.

--------------------------------------------------
A Tanács 1059/88/EGK rendelete

(1988. március 28.)

Görögország Törökországgal folytatott kereskedelmére alkalmazandó szabályok megállapításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 113. cikkére,

tekintettel a Bizottság javaslatára,

mivel a Görög Köztársaság csatlakozásának figyelembevétele céljából az Európai Gazdasági Közösség és Törökország közötti társulás létrehozásáról szóló megállapodáshoz csatolt jegyzőkönyvet (a továbbiakban: "jegyzőkönyv", illetve "megállapodás") 1988. április 20-án aláírták;

mivel a jegyzőkönyv hatálybalépéséig a Közösségnek a jegyzőkönyvre figyelemmel önállóan meg kell állapítania a Görögország Törökországgal folytatott kereskedelmére alkalmazandó szabályokat;

mivel a 3555/80/EGK rendelet [1] 1981. január 1-jétől kezdődő hatállyal szabályokat határozott meg a Törökországból Görögországba irányuló behozatalra a jegyzőkönyv aláírásáig; mivel a jegyzőkönyv aláírását és azon tényt tekintetbe véve, hogy az említett rendeletben említett többi ország a továbbiakban nem érintett a rendelet által bevezetett szabályokkal, ez utóbbit hatályon kívül kell helyezni,

ELFOGADTA EZT A RENDELETET:

1. cikk

A jegyzőkönyv hatálybalépéséig, a Görög Köztársaság a Törökországgal folytatott kereskedelemre a megállapodásból fakadó valamennyi rendelkezést alkalmazza.

2. cikk

A 3555/80/EGK rendelet hatályát veszti.

3. cikk

Ez a rendelet 1989. január 1-jén lép hatályba.

Ez a rendelet a jegyzőkönyv hatálybalépésének napján lejár.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1988. március 28-án.

a Bizottság részéről

az elnök

I. Kiechle

[1] HL L 382., 1980.12.31., 1. o.

--------------------------------------------------
A Bizottság 3036/88/EGK Rendelete

(1988. szeptember 30.)

a vajkoncentrátum formájában közvetlen fogyasztásra szánt intervenciós vaj csökkentett áron való értékesítéséről szóló 3143/85/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1109/88/EGK rendelettel [1] módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [2] és különösen annak 6. cikke (7) bekezdésére,

mivel a legutóbb a 2097/88/EGK rendelettel [3] módosított 3143/85/EGK bizottsági rendelet [4] a vajkoncentrátum formájában közvetlen fogyasztásra szánt intervenciós vaj csökkentett áron való értékesítésére rendszert vezetett be;

mivel a piaci helyzetre és az állami vajkészletek csökkenésére tekintettel ki kell igazítani azokat az árcsökkentéseket, amelyekkel az intervenciós hivatalok e rendszer keretében a vajat értékesítik;

mivel a 3143/85/EGK rendelet 13. cikke úgy rendelkezik, hogy az e rendszer által előidézett kiadásokat a legutóbb a 2050/88/EGK rendelettel [5] módosított 1883/78/EGK tanácsi rendelet [6] 4. cikke (1) bekezdése második, harmadik és negyedik albekezdésének megfelelően kell finanszírozni; mivel rendelkezni kell e rendszernek a rendes finanszírozási szabályoknak megfelelő finanszírozásáról 1988. október 1-jétől;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 3143/85/EGK rendelet a következőképpen módosul:

1. A 2. cikk (1) bekezdésében a "265 ECU" szövegrész helyébe a "240 ECU" szövegrész, a "263 ECU" szövegrész helyébe pedig a "238 ECU" szövegrész lép.

2. A 13. cikkben a második bekezdés helyébe a következő szöveg lép:

"A 2776/88/EGK bizottsági rendelet [7] 6. cikke (2) bekezdésének második albekezdésétől eltérően, az 1988. szeptemberében a 2. cikk (4) bekezdés utolsó albekezdése alapján kiszállított vajból származó veszteségeket 100 %-os mértékben le kell vonni a 3184/83/EGK rendelet II. mellékletének megfelelően bevallott kiadásokból."

2. cikk

Ez a rendelet az Európai Közösségek Hivatalos Lapjában való kihirdetése napján lép hatályba.

Ez a rendelet egészében kötelező és közvetlenül alkalmazandó valamennyi tagállamban.

Kelt Brüsszelben, 1988. szeptember 30-án.

a Bizottság részéről

Frans Andriessen

alelnök

[1] HL L 110., 1988.4.29., 27. o.

[2] HL L 148., 1968.6.28., 13. o.

[3] HL L 184., 1988.7.15., 19. o.

[4] HL L 298., 1985.11.12., 9. o.

[5] HL L 185., 1988.7.15., 6. o.

[6] HL L 216., 1978.8.5., 1. o.

[7] HL L 249., 1988.9.8., 9. o.

--------------------------------------------------
A Bizottság 213/89/EGK rendelete

(1989. január 27.)

a vámmentességek közösségi rendszerének létrehozásáról szóló 918/83/EGK tanácsi rendelet 60. cikke (1) bekezdésének b) pontjában előírt biológiai vagy vegyi anyagok jegyzékének létrehozásáról szóló 2288/83/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel 4235/88/EGK rendelettel [1] módosított, a vámmentességek közösségi rendszerének létrehozásáról szóló, 1983. március 28-i 918/83/EGK tanácsi rendeletre [2] és különösen annak 143. cikke (1) bekezdésére,

mivel a legutóbb a 3692/87/EGK rendelettel [3] módosított 2288/83/EGK bizottsági rendelet [4] megállapítja a 918/83/EGK rendelet 60. cikke (1) bekezdése b) pontjának rendelkezései szerinti biológiai vagy vegyi anyagok jegyzékét; mivel a tagállamoktól további információ érkezett, amelyből kifolyólag a rendeletet ismételten módosítani kell oly módon, hogy annak jegyzéke tartalmazza azt a benne nem foglalt anyagot, amelynek helyettesítésére jelenleg nincs megfelelő termelés a Közösség vámterületén;

mivel szükséges rendelkezni e rendelkezések visszamenőleges alkalmazásáról, hogy 1988. szeptember 1-jétől kezdve vonatkozzon az adott anyag behozatalára;

mivel az e rendeletben előírt intézkedések összhangban vannak a vámmentességi szabályokkal foglalkozó bizottság véleményével,

ELFOGADTA EZT A RENDELETET:

1. cikk

A 2288/83/EGK rendelet melléklete az "Orkosav szulforodamin G" nevű anyaggal (KN-kód: 3204) egészül ki.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 1988. szeptember 1-jétől kezdődő hatállyal kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1989. január 27-én.

a Bizottság részéről

Christiane Scrivener

a Bizottság tagja

[1] HL L 373., 1988.12.31., 1. o.

[2] HL L 105., 1983.4.23., 1. o.

[3] HL L 347., 1987.12.11., 16. o.

[4] HL L 220., 1983.8.11., 13. o.

--------------------------------------------------
A Bizottság 3745/89/EGK rendelete

(1989. december 13.)

a mezőgazdasági termékeket érintő biztosítéki rendszer alkalmazására vonatkozó közös részletes szabályok megállapításáról szóló 2220/85/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 2217/88/EGK rendelettel [1] módosított, a szójababra vonatkozó különleges intézkedések megállapításáról szóló, 1985. május 23-i 1491/85/EGK tanácsi rendeletre [2] és különösen annak 2. cikke (8) bekezdésére,

mivel a legutóbb az 1181/87/EGK rendelettel [3] módosított 2220/85/EGK bizottsági rendelet [4] 1. cikke hivatkozik a Közösség azon mezőgazdasági rendeleteire, amelyek a valamely követelmény nem teljesítése esetén járó összeg megfizetésének garantálása érdekében biztosíték nyújtását követelik meg;

mivel a 2220/85/EGK rendelet 1. cikke nem említi sem az 1491/85/EGK tanácsi rendeletet, sem a legutóbb az 1231/89/EGK rendelettel [5] módosított, a szójababra vonatkozó különleges intézkedésekkel kapcsolatos általános szabályok elfogadásáról szóló, 1985. július 25-i 2194/85/EGK tanácsi rendeletet [6], jóllehet biztosítéki rendszert vezetnek be; mivel ezért az említett rendszerre is kiterjedő egységes értelmezés céljából a 2220/85/EGK rendeletet megfelelően ki kell egészíteni;

mivel az e rendeletben előírt intézkedések összhangban vannak valamennyi érintett irányítóbizottság véleményével,

ELFOGADTA EZT A RENDELETET:

1. cikk

A 2220/85/EGK rendeletben az 1. cikk a következő, g) ponttal egészül ki:

"g ) Az 1491/85/EGK rendelet (szójabab) [7]."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1989. december 13-án.

a Bizottság részéről

Ray Mac Sharry

a Bizottság tagja

[1] HL L 197., 1988.7.26., 11. o.

[2] HL L 151., 1985.6.10., 15. o.

[3] HL L 113., 1987.4.30., 31. o.

[4] HL L 205., 1985.8.3., 5. o.

[5] HL L 128., 1989.5.11., 24. o.

[6] HL L 204., 1985.8.2., 1. o.

[7] HL L 151., 1985.6.10., 15. o.

--------------------------------------------------
A Bizottság 231/89/EGK rendelete

(1989. január 30.)

a vajkoncentrátum formájában közvetlen fogyasztásra szánt intervenciós vaj csökkentett áron való értékesítéséről szóló 3143/85/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1109/88/EGK rendelettel [1] módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [2] és különösen annak 6. cikke (7) bekezdésére,

mivel a legutóbb a 3036/88/EGK rendelettel [3] módosított 3143/85/EGK bizottsági rendelet [4] a vajkoncentrátum formájában közvetlen fogyasztásra szánt intervenciós vaj csökkentett áron való értékesítésére rendszert vezetett be;

mivel a piaci helyzetre és az állami vajkészletek csökkenésére tekintettel ki kell igazítani azokat az árcsökkentéseket, amelyekkel az intervenciós hivatalok a vajat e rendszer keretében értékesítik; mivel a tapasztalatok azt mutatják, hogy csökkenteni kell a vajkoncentrátumok kiszereléseinek legnagyobb töltőtömegét;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 3143/85/EGK rendelet 2. cikke a következőképpen módosul:

1. A 2. cikk (1) bekezdésében:

- a "240 ECU" szövegrész helyébe a "225 ECU" szövegrész lép,

- a "238 ECU" szövegrész helyébe a "223 ECU" szövegrész lép,

és a 2. cikk (4) bekezdésében:

- a "300 ECU" szövegrész helyébe a "285 ECU" szövegrész lép.

2. Az 5. cikk (5) bekezdésében a "10 kilogramm" szövegrész helyébe a "három kilogramm" szövegrész lép.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Az 1. cikk:

- (1) bekezdését 1989. február 1-jétől kell alkalmazni, és

- (2) bekezdését 1989. április 1-jétől kell alkalmazni a csomagolt vajra.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1989. január 30-án.

a Bizottság részéről

Ray Mac Sharry

a Bizottság tagja

[1] HL L 110., 1988.4.29., 27. o.

[2] HL L 148., 1968.6.28., 13. o.

[3] HL L 271., 1988.10.1., 93. o.

[4] HL L 298., 1985.11.12., 9. o.

--------------------------------------------------
A Bizottság 921/89/EGK rendelete

(1989. április 10.)

a komló minősítésére vonatkozó részletes szabályok megállapításáról szóló 890/78/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3998/87/EGK rendelettel [1] módosított, a komló piacának közös szervezéséről szóló, 1971. július 26-i 1696/71/EGK tanácsi rendeletre [2] és különösen annak 2. cikke (5) bekezdésére,

mivel a komló levele, szára és hulladéka arányának meghatározása a legutóbb a 3994/88/EGK rendelettel [3] módosított 890/78/EGK rendeletnek [4] megfelelően azzal a feltételezéssel történt, hogy a komló hulladékának és a lupulinnak a sűrűsége megegyezik; mivel mostanra lehetővé vált a sűrűségük közötti arány megállapítása; mivel ennek megfelelően meg kell határozni ennek kiszámítási módját;

mivel a 890/78/EGK rendelet 7. cikke értelmében a csomagoláson, amelyben a terméket forgalmazzák, annak lepecsételése után fel kell tüntetni a megkövetelt adatokat tartalmazó jelzést; mivel a visszaélések elkerülése végett rendelkezni kell az említett jelölésnek a csomagoláson belül, a port vagy a kivonatot tartalmazó kisebb csomagokon vagy dobozokon való feltüntetéséről is; mivel a 890/78/EGK rendeletet ennek megfelelően módosítani kell;

mivel az e rendeletben előírt rendelkezések összhangban vannak a Komlópiaci Irányítóbizottság véleményével,

ELFOGADTA EZT A RENDELETET:

1. cikk

A 890/78/EGK rendelet a következőképpen módosul:

1. A II. melléklet C. része 1. pontjának harmadik bekezdésében

"A hulladékot nem lehet elválasztani a lupulintól. Ezért egyforma sűrűséget feltételezve, a szín és a tömeg alapján objektív becsléssel meg kell becsülni egymáshoz való arányukat."

szöveg helyébe a következő lép:

"A hulladékot a lupulintól pontosan elválasztani nagyon nehéz. Azonban 0,8 mm rácssűrűségű rosta segítségével a hulladék és a lupulin egymáshoz viszonyított arányát hozzávetőlegesen meg lehet határozni.

A lupulin arányának meghatározásakor figyelembe kell venni, hogy a lupulin sűrűsége négyszerese a hulladék sűrűségének.";

2. A IV. melléklet d) pontja "a lepecsételt csomagolásra nyomtatva" szövegrész után a következő szövegrésszel egészül ki: "valamint a lepecsételt csomagban lévő, port vagy kivonatot tartalmazó minden egyes kis csomagra vagy dobozra nyomtatva"

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet az 1989. évi betakarítástól kezdődően kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1989. április 10-én.

a Bizottság részéről

Ray Mac Sharry

a Bizottság tagja

[1] HL L 377., 1987.12.31., 40. o.

[2] HL L 175., 1971.8.4., 1. o.

[3] HL L 354., 1988.12.22., 24. o.

[4] HL L 117., 1978.4.29., 43. o.

--------------------------------------------------
A Tanács 3171/89/EGK rendelete

(1989. október 16.)

a "származó termék" fogalmának meghatározásáról és az igazgatási együttműködés módszereiről szóló 2. jegyzőkönyvnek a Harmonizált Rendszer bevezetése következtében történő módosításáról szóló 1/89 EGK–Egyiptom együttműködési tanácsi határozat alkalmazásáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel az Európai Gazdasági Közösség és az Egyiptomi Arab Köztársaság között létrejött Együttműködési Megállapodást [1] 1977. január 18-án írták alá;

mivel a fent említett megállapodás szerves részét képező, a "származó termék" fogalmának meghatározásáról és az igazgatási együttműködés módszereiről szóló 2. jegyzőkönyv 25. cikke alapján az EGK–Egyiptom Együttműködési Tanács elfogadta a fenti jegyzőkönyv módosításáról szóló 1/89 határozatot;

mivel ennek a határozatnak a Közösségben történő alkalmazása szükséges,

ELFOGADTA EZT A RENDELETET:

1. cikk

Az EGK–Egyiptom Együttműködési Tanács 1/89 határozatát a Közösségben alkalmazni kell.

A határozat szövege e rendelet mellékletét képezi.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ezt a rendeletet 1990. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1989. október 16-án.

a Tanács részéről

az elnök

M. Delebarre

[1] HL L 266., 1978.9.27., 2. o.

--------------------------------------------------
A Tanács 3172/89/EGK rendelete

(1989. október 16.)

a "származó termék" fogalmának meghatározásáról és az igazgatási együttműködés módszereiről szóló jegyzőkönyvnek Spanyolország és Portugália Európai Közösségekhez való csatlakozása következtében történő módosításáról szóló 2/89 EGK–Egyiptom együttműködési tanácsi határozat alkalmazásáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel az egyrészről Spanyolország és Portugália, és másrészről Algéria, Egyiptom, Jordánia, Libanon, Tunézia és Törökország közötti kereskedelemre alkalmazandó szabályok megállapításáról szóló, 1987. augusztus 11-i 2573/87/EGK tanácsi rendeletre [1] és különösen annak 23. cikkére,

tekintettel a Bizottság javaslatára,

mivel a tagállamok kormányainak a Tanács keretében ülésező képviselőinek az ESZAK-Szerződés hatálya alá tartozó termékeknek az egyrészről Spanyolország és Portugália, és másrészről Algéria, Egyiptom, Jordánia, Libanon, Tunézia és Törökország közötti kereskedelmére alkalmazandó szabályok megállapításáról szóló, 1987. augusztus 11-i 87/456/ESZAK határozatának [2] 7. cikke úgy rendelkezik, hogy a származási szabályoknak Spanyolország és Portugália csatlakozása következtében szükségessé vált és az Együttműködési Tanácsok által elfogadott módosításai az említett határozat hatálya alá tartozó termékekre is vonatkoznak;

mivel Spanyolország és Portugália Európai Közösségekhez való csatlakozásának figyelembe vétele érdekében az EGK–Egyiptom Együttműködési Tanács a "származó termék" fogalmának meghatározásáról és az igazgatási együttműködés módszereiről szóló jegyzőkönyv 25. cikke alapján elfogadta az említett jegyzőkönyv módosításáról szóló 2/89 határozatot;

mivel az említett határozatnak a Közösségben történő alkalmazása szükséges,

ELFOGADTA EZT A RENDELETET:

1. cikk

Az EGK–Egyiptom Együttműködési Tanács 2/89 határozatát a Közösségben alkalmazni kell.

A határozat szövege e rendelet mellékletét képezi.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 1987. szeptember 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1989. október 16-án.

a Tanács részéről

az elnök

M. Delebarre

[1] HL L 250., 1987.9.1., 1. o.

[2] HL L 250., 1987.9.1., 112. o.

--------------------------------------------------
HELYESBÍTÉS
a juhhús és a kecskehús magánraktározási támogatására vonatkozó részletes szabályok megállapításáról szóló
3446/90/EGK bizottsági rendelethez
(Az Európai Közösségek Hivatalos Lapja L 333., 1990.11.30., 45. o.; magyar nyelv űkülönkiadás 3. fejezet, 11. kötet, 37. o. )
1. A 2. cikk (1) bekezdésének els őfrancia bekezdésében
a következ őszövegrész: „… akik legalább 2 hónapja …”
helyesen: „… akik legalább 12 hónapja …”.03/34. kötet 484 Az Európai Unió Hivatalos Lapja HU
A Tanács 3573/90/EGK rendelete

(1990. december 4.)

a tagállamok közötti, illetve a tagállamok és harmadik országok közötti tengeri szállításban a szolgáltatásnyújtás szabadsága elvének alkalmazásáról szóló 4055/86/EGK rendeletnek a német egyesítés következményeként szükségessé vált módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 84. cikke (2) bekezdésére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a Közösség elfogadta a tengeri szállításra vonatkozó szabályok rendszerét;

mivel a német egyesítés napjától kezdve a közösségi jogszabályok teljes mértékben alkalmazandók a volt Német Demokratikus Köztársaság területén;

mivel a 4055/86/EGK rendeletet [4] módosítani kell annak érdekében, hogy figyelembe vegyék a német egyesítés következményeként a volt Német Demokratikus Köztársaság és harmadik országok között létrejött kétoldalú megállapodások tekintetében kialakult különleges helyzetet;

mivel a volt Német Demokratikus Köztársaság által kötött megállapodások csak az abból az országból származó rakományokra vonatkoznak; mivel ezért azok a jogok, amelyeket harmadik országok a rakománymegosztásra vonatkozó rendelkezések eredményeként élvezhetnek, csak a volt Német Demokratikus Köztársaság területéről származó rakományokra érvényesek;

mivel a volt Német Demokratikus Köztársaság által harmadik országokkal kötött kétoldalú megállapodások esetében meg kell hosszabbítani azt az időt, amely a tagállamok rendelkezésére áll ahhoz, hogy kiigazításokat tegyenek az Egyesült Nemzetek Szervezete vonalhajózási konferenciái magatartási kódexének hatálya alá nem tartozó kereskedelmi kapcsolatokról szóló megállapodásokban azért, hogy a Németországi Szövetségi Köztársaság lefolytathassa a megállapodások módosításához szükséges tárgyalásokat,

ELFOGADTA EZT A RENDELETET:

1. cikk

"A volt Német Demokratikus Köztársaság által kötött megállapodásokat a lehető legrövidebb időn belül, de minden esetben legkésőbb 1995. január 1-jéig módosítani kell."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1990. december 4-én.

a Tanács részéről

az elnök

G. De Michelis

[1] HL C 248., 1990.10.2., 13. o., legutóbbi módosítás: 1990. október 25.

[2] 1990. november 21-i vélemény (a Hivatalos Lapban még nem tették közzé).

[3] 1990. november 20-i vélemény (a Hivatalos Lapban még nem tették közzé).

[4] HL L 378., 1986.12.21., 1. o.

--------------------------------------------------